Deg wungal-a, amaru yewwi-d taḥkayt n sin yimdukal, Meẓyan d Sɛid, segmi dbdan abrid, s tkerrust, seg Lezzayer tamanaɣt almi d taddart n Utudert, Iɣil-Uzzal deg Tmurt n Leqbayel. Utudert yellan d amdakel n temẓi n Sɛid d Meẓyan, yessawel-asen-d akken ad d-ruḥen, yenna-yasen azekka, lmut tudert, ilaq ad dtawḍem taddart, dɣa truḥ tnelli, yegzem usiwel, aportable yeggugem. Da i tenyekcem lḥir, ur ẓrin ssebba n usiwel. Cukken kan d yemma-s n Utudert i yemmuten, yuɣ lḥal ǧǧan-tt tuḍen. Ha-ten-a, deg tkerrust, ṭṭfen abrid, tanilla IɣilUzzal. Meẓyan d Sɛid, teḍra yid-sen, am wakken qqaren : arfiq deg tegnit n ṭṭiq.